MESTSKÁ ČASŤ BRATISLAVA-NOVÉ  MESTO
-----------------------------------------------------------------

Materiál na rokovanie
Miestneho zastupiteľstva
26. 6. 2012

N á v r h

na pomenovanie verejnej plochy pred Zimným štadiónom Ondreja Nepelu 
_______________________________________________________

Predkladá:                                                           	    Materiál obsahuje:
---------------                                                         	    -------------------------
Ing. Ľudovít Kollárik		                               1. Návrh uznesenia
prednosta					     2. Dôvodovú správu
						     3. Vlastný návrh

Spracovateľ:                                                       	      Stanovisko právnej skupiny:
------------------                                                            ---------------------------------------

Mgr. Marek Tettinger			.                  - nie je potreba právneho posúdenia
hovorca

Na rokovanie prizvať:
-----------------------------
                -

JÚN 2012

Návrh uznesenia

Miestne zastupiteľstvo

s c h v a ľ u j e      
pomenovanie verejnej plochy pred Zimným štadiónom Ondreja Nepelu názvom Námestie pri štadióne

a) bez pripomienok
b) s pripomienkami

 

Dôvodová správa 

Problematika označovania ulíc a iných verejných priestranstiev ako aj číslovanie stavieb patrí do samosprávnej pôsobnosti obce a v súčasnosti je upravená v § 2b a 2c zákona Slovenskej národnej rady č. 369/1990 Zb. o obecnom zriadení v znení neskorších predpisov a vo vyhláške č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb. Názvy ulíc a iných verejných priestranstiev sa určujú s prihliadnutím na históriu obce, na významné nežijúce osobnosti, na veci a podobne.

Na jeseň roku 2011 sme oslovili verejnosť so zámerom zozbierať podnety na to, aké pomenovanie by mohlo niesť nové námestie, ktoré vzniklo po rekonštrukcii Zimného štadióna Ondreja Nepelu. Zo zozbieraných podnetov sme vytvorili zoznam, ktorý sme plánovali ponúknuť obyvateľom lokality okolo štadióna, aby vybrali názov, ktorý sa im bude zdať najvhodnejší. Vzhľadom na konanie predčasných parlamentných volieb bol tento proces dočasne zastavený. Podľa zákona o obecnom zriadení odo dňa vyhlásenia volieb do Národnej rady Slovenskej republiky nemožno až do ich vykonania rozhodnúť o územnej zmene, určiť alebo zmeniť názov obce alebo jej časti, určiť názov ulice alebo iného verejného priestranstva, ani rozhodnúť o zmene číslovania stavieb.

Začiatkom júna pracovníci Miestneho úradu Bratislava – Nové Mesto rozdistribuovali v okolí ZŠ Ondreja Nepelu 1500 anketových lístkov, ktoré obsahovali šesť návrhov, ako by sa mohlo námestie volať a voľnú pozíciu pre prípadné ďalšie návrhy.
Zoznam predložených návrhov:
1.	Námestie Pavla Demitru
2. Námestie Dušana Pašeka
3. Námestie Vlada Dzurilu
4. Námestie ľadu
5. Námestie hokeja
6. Námestie pri štadióne

Do ankety sa zapojilo telefonicky, mailom alebo poštou 156 osôb. Najviac hlasov (36) získal návrh, aby námestie nieslo označenie „Námestie pri štadióne“. Dvanásť hlasov bolo neplatných, pretože navrhovali pomenovanie námestia v rozpore s pravidlami pre označovanie ulíc a námestí.  Podľa zákona o obecnom zriadení sú totiž neprípustné názvy po žijúcich osobách, názvy dlhé, duplicitné, urážajúce mravnosť, náboženské alebo národnostné cítenie, jazykovo nesprávne a názvy nepriliehavé vzhľadom na históriu obce.

	Materiál predkladáme na schválenie  na základe návrhu poslaneckého klubu SaS (Daniel Hudec) a poslaneckého klubu MOST-HID (Zuzana Masaryková) 

	Odporúčame prijať názov Námestie pri štadióne